***NEBESA 602 m/nm in Janezkova kmetija***

***SOBOTA, 13. 1. 2024***

Planinsko društvo Krka Novo mesto vabi **mlade planince** inostaleljubitelje narave da se odpravimo v Nebesa nad Šentrupertom, ki so priljubljena izletniška oziroma pohodniška točka in so del Steklasove pohodniške poti. Z njih se nam odpre čudovit razgled po mirenski dolini, na Gorjance, Gače in ob dobri vidljivosti tudi na Snežnik.

|  |  |
| --- | --- |
| **ODHOD:** | Avtobusno postajališče pri TUŠ-u **ob 7.30 uri.**  |
| **POTEK TURE:** | Novo mesto – Šentrupert – Nebesa – Viher – Kamnje – Šentrupert - Novo mesto. |
| **TURA:** | Iz Novega mesta se bomo odpeljali v Šentrupert, ki je znan predvsem po odličnih vinogradnikih in Deželi kozolcev. Avtobus nas bo pripeljal do vasi Draga, kjer se bomo po Steklasovi poti peš odpravili proti Nebesom. Pot nas bo pretežno vodila po gozdni poti in po slabi uri hoje bomo nagrajeni s čudovitim razgledom z Nebes. Pot bomo nadaljevali do griča Viher, kjer stoji cerkev Sv. Duha. Po počitku se bomo odpravili naprej in po dobri uri hoje prišli v vasico Kamnje, kjer si bomo na Janezkovi kmetiji ob čaju in prigrizku ogledali razstavo kmečkega orodja in pripomočkov. Sledi le še deset minut hoje do trga v Šentrupertu, kjer nas bo pričakal avtobus in vožnja v Novo mesto |
| **POVRATEK:** | **Prihod v Novo mesto med 15.00 in 16.00 uro.** |
| **ZAHTEVNOST:** | Hoje bo približno 3 ure. Pot je lahka, označena in primerna za vse generacije. |
| **OPREMA:** | Dobra obutev in primerna oblačila glede na vremensko napove. Priporočam tudi pohodne palice. |
| **CENA:****PRIJAVE:**  | **Otroci 5,00 €, odrasli 8,00€.**Najkasneje do četrtka, 11. 1. 2024 preko e-pošte: milan.kraljic@gmail.com, pri mentorjih v šolah ali na GSM 041 650 807 – Milan. |
| **HRANA IN PIJAČA:** | Iz nahrbtnika. |
| **VODENJE:** | Pohod bova vodila Tone Progar in Milan Kraljič ter vodniki in mentorji PD Krka Novo mesto.  |

**Pojdimo skupaj varno v gore!**

Za Planinsko društvo Krka Novo mesto pripravil Milan.